b'\n_START_ARTICLE_\nEdward D. Baker\n_START_SECTION_\nLiv\n_START_PARAGRAPH_\nBaker blev f\xc3\xb8dt i London i 1811 som s\xc3\xb8n af Edward Baker og Lucy Dickinson Baker, som var fattige men uddannede kv\xc3\xa6kere. Edward Baker var skolel\xc3\xa6rer. I 1816 forlod familien England og immigrerede til USA, hvor de bosatte sig i Philadelphia, Pennsylvania, hvor Bakers far startede en skole. I 1825 forlod familien Philadelphia og rejste til New Harmony, Indiana, et utopisk samfund ved Ohiofloden som blev ledet af Robert Owen, og s\xc3\xb8gte at efterleve kommunitariske idealer._NEWLINE_Omkring fem \xc3\xa5r senere (da New Harmony gik i opl\xc3\xb8sning) flyttede familien til Belleville, Illinois, en by i n\xc3\xa6rheden af St. Louis, Missouri. Der m\xc3\xb8dte Baker guvern\xc3\xb8r Ninian Edwards, som gav Baker adgang til sit private juridiske bibliotek._NEWLINE_Senere flyttede han til Carrollton, Illinois, hvor han blev optaget i afvokatsamfundet i 1830._NEWLINE_Den 27. april 1831 giftede han sig med Mary Ann Lee. De fik sammen fem b\xc3\xb8rn: Samuel (?-1852), Caroline C. (?-?), Lucy (?-?), Alfred W. (?-1898) og Edward Dickinson Jr. (?-1883)._NEWLINE_Et \xc3\xa5r efter sit bryllup tog Baker aktiv del i Black Hawk-krigen._NEWLINE_Omkring 1835 traf han Abraham Lincoln og blev snar involveret i lokalpolitik. Han blev valgt til Repr\xc3\xa6sentanternes Hus i Illinois den 1. juli 1837, og sad i Illinois\' senat fra 1840-1844. I 1844 mens han boede i Springfield, besejrede han Lincoln ved nomineringen af handidater til det 29th U.S. congressional seat og blev valgt til De forenede Staters Repr\xc3\xa6sentanternes Hus for Whig partiet. Han sad fra 4. marts 1845 indtil han trak sig til bage den 24. december 1846, med virkning fra 15. januar 1847. De to forblev imidlertid n\xc3\xa6re venner og Lincoln kaldte en af sine s\xc3\xb8nner Edward Baker Lincoln, med k\xc3\xa6lenavnet "Eddie"._NEWLINE_Under den mexicansk-amerikanske krig opgav Baker i en kort periode politik og blev udpeget til oberst for 4th Regiment of the Illinois Volunteer Infantry, den 4. juli 1846. Han deltog i belejringen af Veracruz og f\xc3\xb8rte en brigade slaget ved Cerro Gordo. Baker blev udm\xc3\xb8nstret den 29. maj 1847. Han vendte tilbage til Springfield i 1848, men frem for at opstille mod Lincoln igen flyttede han til Galena, Illinois, hvor han blev opstillet og valgt for Whig partiet til USAs Kongres. Han opstillede ikke til genvalgt i 1850._NEWLINE_I 1851 efter at det ikke var lykkedes for ham at opn\xc3\xa5 en ministerpost under pr\xc3\xa6sident Franklin Pierce flyttede Baker til San Francisco, California, hvor han blev optaget i advokatsamfundet og genoptog sin advokatvirksomhed. Det var der at han blev kendt for sin charmerende taleaver og evner som advokat. En af hans mest ber\xc3\xb8mte taler blev holdt ved indvielsen af det transatlantiske telegrafkabel den 27. september, 1858. "Tanken har bygget bro over Atlanten," sagde han, "og kl\xc3\xb8ver sin uhindrede vej over havet." I 1860 flyttede han igen, denne gang til Oregon, hvor han blev valgt som en Republikaner til Senatet, for at fylde den plads der var blevet ledig. Hans periode begyndte den 2. oktober 1860._NEWLINE_I maj 1861, blev Baker autoriseret af krigsministeren til at opstille et infanteri regiment som en del af kvoten fra Californien. Baker rekrutterede fortrinsvis i Philadelphia og opstillede California Brigaden. Nogle m\xc3\xa5neder senere blev han tildelt kommandoen over en brigade i General Charles Pomeroy Stone\'s division, som bevogtede vadesteder p\xc3\xa5 Potomac floden nord for Washington, D.C.. Den 21. oktober 1861 blev Baker dr\xc3\xa6bt under Slaget ved Ball\'s Bluff. Hans d\xc3\xb8d var et chok for det officielle Washington og f\xc3\xb8rte til neds\xc3\xa6ttelsen af et f\xc3\xa6lles kongresudvalg om udk\xc3\xa6mpelse af krigen._NEWLINE_Baker ligger begravet p\xc3\xa5 San Francisco National Cemetery. Om sig selv sagde Baker en gang: "Min egentlige styrke ligger i min evne til at kommandere, til at styre og f\xc3\xb8re m\xc3\xa6nd. Jeg f\xc3\xb8ler at kunne lede m\xc3\xa6nd hvorhen det skulle v\xc3\xa6re." Baker\'s venner mente derimod, at han sande talent var det oratoriske._NEWLINE_N\xc3\xa6sten tre \xc3\xa5r efter hans d\xc3\xb8d blev Bakers enke, Mary Ann, sat p\xc3\xa5 regeringens pensionsliste, og fik $55 om m\xc3\xa5neden. Den tilh\xc3\xb8rende beslutning kan ses p\xc3\xa5 Library of Congress\' website. (S. 122)'